Η **Ηπατίτιδα A** (παλαιότερα γνωστή ως **infectious hepatitis**) είναι μια οξεία μολυσματική ασθένεια του ήπατος που προκαλείται από τον ιό της ηπατίτιδας A (HAV). Πολλά κρούσματα παρουσιάζουν λίγα ή καθόλου συμπτώματα, ειδικά σε νεαρές ηλικίες. Ο χρόνος μεταξύ μόλυνσης και συμπτωμάτων, σε όσους τα εξελίσσουν, κυμαίνεται μεταξύ δύο και έξι εβδομάδων. Όταν υπάρχουν συμπτώματα, κατά κανόνα διαρκούν οκτώ εβδομάδες και ενδέχεται να συμπεριλαμβάνουν: αίσθημα ναυτίας, έμετο, διάρροια, ωχρό δέρμα, πυρετό και κοιλιακό άλγος. Περίπου 10–15% των ανθρώπων υποτροπιάζουν ως προς τα συμπτώματα κατά το εξάμηνο που ακολουθεί την αρχική μόλυνση. Σπάνια ενδέχεται να παρουσιαστεί οξεία ηπατική ανεπάρκεια, με μεγαλύτερες πιθανότητες να παρουσιαστεί σε μεγαλύτερες ηλικίες.

Αίτια
-----

Διαδίδεται συνήθως με την κατανάλωση φαγητού ή ποτού μολυσμένου από μολυσμένα κόπρανα. Σχετικά συνηθισμένη πηγή είναι τα όστρακα που δεν έχουν μαγειρευτεί σωστά. Μπορεί επίσης να μεταδοθεί μέσω στενής επαφής με μολυσμένο άτομο. Ενώ τα παιδιά δεν παρουσιάζουν συμπτώματα, όταν μολυνθούν, εξακολουθούν να μπορούν να μολύνουν άλλους. Έπειτα από μία και μόνη λοίμωξη, το άτομο αποκτά ανοσία εφ’όρου ζωής. Για τη διάγνωση απαιτείται εξέταση αίματος, καθώς τα συμπτώματα προσομοιάζουν με εκείνα πολλών άλλων ασθενειών. Αποτελεί έναν από τους πέντε γνωστούς ιούς της ηπατίτιδας: A, B, C, D και E.

Πρόληψη και θεραπεία
--------------------

Το εμβόλιο της ηπατίτιδας A είναι αποτελεσματικό για την πρόληψη. Ορισμένες χώρες το συνιστούν συνήθως για παιδιά και όσους διατρέχουν μεγαλύτερο κίνδυνο και δεν έχουν ήδη εμβολιαστεί. Φαίνεται να είναι αποτελεσματικό για τη ζωή. Άλλα μέσα πρόληψης συμπεριλαμβάνουν το πλύσιμο των χεριών και το σωστά μαγειρεμένο φαγητό. Δεν υπάρχει συγκεκριμένη θεραπεία, με την ανάρρωση και τα φάρμακα για τη ναυτία ή τη διάρροια να συνιστώνται στον βαθμό που χρειάζονται. Οι μολύνσεις συνήθως αντιμετωπίζονται απολύτως και χωρίς συνεχή ηπατική νόσο. Η θεραπεία της οξείας ηπατικής ανεπάρκειας, εάν πραγματοποιηθεί, γίνεται με μεταμόσχευση ήπατος.

Επιδημιολογία
-------------

Ηπατίτιδα Α σε κατανομή του 2005
Παγκοσμίως, περίπου ενάμιση εκατομμύριο περιστατικά συμπτωμάτων λαμβάνουν χώρα ετησίως με πιθανότητα δεκάδων εκατομμυρίων λοιμώξεων συνολικά. Είναι πιο συνηθισμένο σε περιοχές του κόσμου με κακές συνθήκες υγιεινής και έλλειψη ασφαλούς ύδατος. Στον αναπτυσσόμενο κόσμο περίπου 90% των παιδιών που έχουν μολυνθεί μέχρι την ηλικία των 10, έχουν ως εκ τούτου ανοσία μέχρι την ενηλικίωση. Εμφανίζεται συχνά σε εξάρσεις σε μέτρια ανεπτυγμένες χώρες, όπου τα παιδιά δεν εκτίθενται σε νεαρή ηλικία και δεν είναι ευρέως διαδεδομένος ο εμβολιασμός. Το 2010, η οξεία ηπατίτιδα A οδήγησε σε 102.000 θανάτους. Η παγκόσμια ημέρα ηπατίτιδας λαμβάνει χώρα κάθε χρόνο στις 28 Ιουλίου, προκειμένου να ευαισθητοποιήσει σχετικά με την ιογενή ηπατίτιδα.

Παραπομπές
----------

1. 1 2 3  (Αγγλικά) *οντολογία των ασθενειών*. 27  Μαΐου 2016. purl.obolibrary.org/obo/doid.owl. Ανακτήθηκε στις 30  Νοεμβρίου 2020.
2. ↑  Ryan KJ, Ray CG (editors) (2004). *Sherris Medical Microbiology* (4th έκδοση). McGraw Hill. σελίδες 541–4. ISBN 0-8385-8529-9. CS1 maint: Extra text: authors list (link)
3. 1 2 3 4 5 6 7 8 9 10 11 12 13 14 15 16  Matheny, SC; Kingery, JE (1 December 2012). «Hepatitis A.». *Am Fam Physician* **86** (11): 1027–34; quiz 1010–2. PMID 23198670. .
4. ↑  Connor BA (2005). «Hepatitis A vaccine in the last-minute traveler». *Am. J. Med.* **118** (Suppl 10A): 58S–62S. doi:10.1016/j.amjmed.2005.07.018. PMID 16271543.
5. ↑  Bellou, M.; Kokkinos, P.; Vantarakis, A. (March 2013). «Shellfish-borne viral outbreaks: a systematic review.». *Food Environ Virol* **5** (1): 13–23. doi:10.1007/s12560-012-9097-6. PMID 23412719.
6. ↑  *The Encyclopedia of Hepatitis and Other Liver Diseases*. Infobase. 2006. σελ. 105. ISBN 9780816069903.
7. ↑  Irving, GJ.; Holden, J.; Yang, R.; Pope, D. (2012). «Hepatitis A immunisation in persons not previously exposed to hepatitis A.». *Cochrane Database Syst Rev* **7**: CD009051. doi:10.1002/14651858.CD009051.pub2. PMID 22786522.
8. 1 2 3 4 5  «Hepatitis A Fact sheet N°328». *World Health Organization*. Ιουλίου 2013. Ανακτήθηκε στις 20 Φεβρουαρίου 2014.
9. ↑  Wasley, A; Fiore, A; Bell, BP (2006). «Hepatitis A in the era of vaccination.». *Epidemiol Rev* **28**: 101–11. doi:10.1093/epirev/mxj012. PMID 16775039. .
10. ↑  Lozano, R (Dec 15, 2012). «Global and regional mortality from 235 causes of death for 20 age groups in 1990 and 2010: a systematic analysis for the Global Burden of Disease Study 2010». *Lancet* **380** (9859): 2095–128. doi:10.1016/S0140-6736(12)61728-0. PMID 23245604.